༥ཨན་རྡ།དེ་ལ་རིགས་གཉིས་ཙམ་ཡོད་པ་སྟེ།དང་པོ་ནི་མར་བཏོན་ཟིན་པའི་དར་བ་དེ་མེ་ལ་བསྐོལ་ཡོང་སྐབས་དྭངས་སྙིགས་སུ་ཕྱེ་འཕྲལ་ཐབ་ནས་ཕོག་སྟེ།ཕྱུར་བ་ལོགས་སུ་ཕྱེ་བའི་སྔོ་སིང་དེ་ཡུན་རིང་བསྐོལ་ནས་རྡོག་པོར་འདྲིལ་སྙམ་བྱེད་པའི་སྐབས་སུ་ཐབ་ནས་ཕབ་ནས་ཁ་ལ་ཟ་རུང་ལ།དེ་མིན་ཉི་འོད་འགོག་བྱེད་དུ་གདོང་ལ་བྱུག་སྲོལ་ཡོད་པ་རེད།གཉིས་པ་ནི་མར་བཏོན་ཟིན་པའི་དར་བ་དེ་མེ་ལ་བསྐོལ་ནས་དྭངས་སྙིགས་གཉིས་ཕྱེ་ནས་ཀྱང་ཅུང་ཟད་བསྐོལ་རྗེས་ཕྱུར་བ་ལོགས་སུ་ཕྱེ་ནས་དྭངས་མ་དེ་ཉིད་སླར་ཡང་མེ་ལ་ཡུན་རིང་བསྐོལ་ནས་རྡོག་པོར་འདྲིལ་སྙམ་བྱེད་སྐབས།གོང་ལྟར་ཁ་ལ་ཟ་བ་དང་གདོང་ལ་བྱུག་རྒྱུ་སོགས་སུ་བེད་སྤྱོད་གཏོང་ཆོག་པ་ཡིན།འོན་ཀྱང་ཨན་རྡ་དེ་ཁ་ལ་ཞིམ་ཀྱང་ཁོག་པ་ཐུར་དུ་བཤལ་བའི་ནུས་པ་ངེས་ཅན་ལྡན་སྟབས།མང་པོ་བཟོས་ན་ཕོ་བས་འཇུ་མི་ནུས་པར་ཐུར་དུ་བཤལ་གྱི་ཡོད་ལུགས་ཨན་རྡ་ལོངས་སུ་སྤྱོད་མྱོང་མཁན་རྣམས་ཀྱི་ཤོད་སྲོལ་འདུག